Nota informativă 
la proiectul hotărârii Guvernului cu privire la modificarea Hotărîrii Guvernului nr. 1016/2016

1.	 Denumirea autorului şi, după caz, a participanţilor la elaborarea proiectului	
Proiectul este elaborat de Ministerul Sănătății. 	
2. Condiţiile ce au impus elaborarea proiectului de act normativ şi finalităţile urmărite:	
   Proiectul hotărârii Guvernului cu privire la modificarea Hotărîrii Guvernului nr. 1016/2016, este elaborat în scopul modificării Regulamentului privind numirea în funcţie pe bază de concurs a conducătorilor instituţiilor medico-sanitare publice şi Contractului-tip de management al instituţiei. Scopul proiectului este optimizarea mecanismului de anunţarea şi desfășurarea concursului pentru ocuparea funcţiei de conducător al instituţiei medico-sanitare publice, asigurării transparenței și competivității, stabilirii unor condiţii egale pentru toți  participanţii la concurs, precum și sporirea nivelului de integritate şi profesionalism ale managerilor instituțiilor medico-sanitare publice.
    Modificările respective vin să ajusteze și să creeze oportunități mai largi pentru persoanele atit din cadrul cît și din afara instituției, care urmează să aplice la funcția de conducător, inclusiv și pentru cetățenii, care dețin și cetățenia alti stat, în cazul în care ei demonstrează abilități manageriale pentru a fi conducătorii IMSP.
    Proiectul conține criterii mai clare pentru derularea concursului. Una din stabilirea condițiilor egale pentru toți candidații, este abrogarea noțiunii de conducător interimar, ceea ce prezumă din practica, că interimatul poate fi indeplinit pe o perioadă nederminată. 
   De asemenea, etapele de evaluare a candidatului va fi în două nivele:
1) planul strategic de dezvoltare a instituției realizat la propriu de conducător, unde să fie definit explicit: surse de finanțare, modul de realizare, direcțiile și acțiunile pe termen scurt/mediu/și lung.
2) interviul în baza competențelor stabilite de către Ministerul Sănătății în dependență de profilul instituției. 

     După anunțarea cîștigătorului, fondatorul din diferite motive refuză sau tergiversează sub orice aspect numirea cîștigătorului concursului și încheierea contractului de management pe o perioadă de 5 ani, astfel se intervine cu precizarea în Hotărîre de numire și încheiere a contractului de management în  termen de 3 zile.
    Totodată, Ministerul Sănătății este responsabil de organizarea și petrecerea concursului și din aceste considerente  nu poate să delege altor autorități din domeniu procedura de evaluare a competențelor profesionale a candidatului.
c   Mai mult decît atît, prezenta hotărîre revine la prevederile introduse prin Hotărîrea Guvernului nr. 444/2019, referitor la încetarea contractelor individuale de muncă, contractele de management sau alte contracte încheiate între fondator şi conducătorul instituţiei medico-sanitare publice republicane, municipale şi raionale în care nu este indicat termenul contractului sau în care termenul este nedeterminat se consideră a fi încheiate pe un termen de 5 ani, care a fost abrogat de către fosta guvernare, fără careva motive juridice și considerăm necesar readucerea prin prezenta hotărîre.
Propunerea denotă din faptul că cu unii conducători ai instituţiilor medicale sunt încheiate contracte de muncă pe termen nedeterminat, aceasta fiind un fapt dubios, deoarece legislaţia actualmente stabileşte expres că contractul de management este încheiat pe un termen de până la 5 ani. Astfel, în cazul în care nu este indicat termenul contractului sau termenul este nedeterminat se propune să se considere a fi încheiate pe un termen de 5 ani și încetrarea acestora, în temeiul art.82 lit.f) Codul muncii.

3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene	
Proiectul hotărârii Guvernului nu conține norme privind armonizarea legislației naționale cu legislația Uniunii Europene.	
4. Principalele prevederi ale proiectului şi evidenţierea elementelor noi	
Noile amendamente la Regulamentul privind numirea în funcţie pe bază de concurs a conducătorilor instituţiilor medico-sanitare publice (în continuare  Regulament)  sunt:
-	     Modificările propuse la punctul 5 vin să stabilească concret: că funcțiile de conducători, vacante și temporar vacante (director, medic-șef, șef), ai instituțiilor medico-sanitare publice republicane, municipale și raionale sunt ocupate exclusiv pe bază de concurs organizat de Ministerul Sănătății.
La condițiile de bază, specificate în pct. 9 intervin mai multe amendamente întru necesitatea stabilirii unor criterii clare pentru candidații participanți la concurs. 
Modificările propuse la pct.11 se efectuează în vederea stabilirii profesionalismului, reputaţiei persoanei. Astfel, se propune de completat cu declaraţia pe proprie răspundere cu privire la avere şi interese personale, inclusiv cu privire la rudele şi afinii până la gradul IV inclusiv, care sunt angajaţi în instituţia medico-sanitară publică pentru care a fost anunţat concurs şi cu fondatorul acesteia, conform modelului aprobat de Minister şi publicat pe pagina web a Ministerului; referinţa de la ultimul loc de muncă şi declarația pe propria răspundere din partea candidatului precum și faptul că proiectul planului strategicde dezvoltare a instituției pentru următorii 5 ani, este realizat de candidat.
Pct.14 din Regulament se propune a fi expus în redacţie nouă. Sensul noii redacţii constă în concretizarea unor aspecte ce ţin de componenţa comisiei de concurs. Astfel, se propune ca în componenţa comisiei de concurs să fie inclus un număr impar de persoane. Această comisie să fie condusă de un preşedinte care poate fi, ori ministrul sănătăţii, ori un secretar de stat, ori secretarul general al ministerului. În calitate de vicepreşedinte va fi desemnat reprezentantul fondatorului instituţiei pentru care se anunţă concurs, în calitate de membri vor fi: doi funcționari publici din Direcția generală de servicii medicale integrate, un funcționar public din Direcția politici din domeniul managementului personal, un funcționar public din Direcția buget și asigurări în medicină, un reprezentant din Consiliul de administrare al instituției, un reprezentant al Federației sindicale ”Sănătatea” și un reprezentant al colectivului. Membrii comisiei de concurs poartă răspundere pentru deciziile luate.
Totodată, la pct.144 se prevede propunerea privind desemnarea reprezentantului colectivului se va face în baza procesului-verbal despre adunarea generală a colectivului, cu indicarea numărului de participanți și numărului de voturi acumulate. Procesul-verbal va fi prezentat secretarului Comisiei.
Prin pct.143 se stabileşte expres că nu pot face parte din comisia de concurs persoanele care au rude sau afini până la gradul al IV-lea inclusiv în rândul candidaţilor sau care se află în raporturi cu caracter patrimonial cu oricare dintre candidaţi. Cel târziu la finalizarea perioadei de înscriere la concurs, secretarul şi fiecare dintre membrii Comisiei de concurs va da o declaraţie pe propria răspundere din care să rezulte că nu se află în niciuna dintre situaţiile prevăzute în prezentul punct raportat la candidaţii înscrişi la concurs”
Redacţia nouă a pct.22 din Regulament are drept scop stabilirea mecanismului de examinare prealabilă a dosarelor candidaţilor şi anume se stabileşte că la prima şedinţă Comisia examinează, în şedinţă închisă, dosarele candidaţilor şi ia decizia cu privire la admiterea/neadmiterea lor la concurs. Neîntrunirea condiţiilor pentru participare la concurs reprezintă temei pentru neadmiterea la concurs. Candidaţii neadmişi la concurs sunt informaţi prin e-mail sau alte mijloace de comunicare disponibile despre motivul neadmiterii la concurs.
În pct.24 din Regulament se propun schimbări în vederea stabilirii clare a probelor pe care urmează să le susţină candidaţii şi anume:
1) Evaluarea proiectului proiectului planului strategic de dezvoltare a instituţiei pentru următorii 5 ani;
2) Interviul, în baza competențelor determinate de către Ministerul Sănătății.
      Prin punctul 27 a fost stabilit, dacă nici un candidat nu acumulează mai mult de 50% din punctajul stabilit, conform metodologiei aprobate, Comisia consideră concursul eșuat și Ministerul Sănătății anunță un concurs nou.
     Regulamentul a fost completat cu punctele 303 și 304 , în vedera stabilirii expres a faptului, că după declararea învingătorului, fondatorul va numi în funcție cîștigătorul în termen de 3 zile în baza prevederilor Legii nr. 436/2006 privind administrația  publică locală. Acest fapt a fost expres prevăzut, deoarece fe multe ori fondatorul din diferite motive, refuză sau tergiversează numirea căștigătorului.
P      Punctul 391 prevede că contractele individuale de muncă, contractele de management sau alte contracte încheiate între fondator și conducătorul instituției medico-sanitare publice republicane, municipale și raionale în care nu este indicat termenul contractului sau în care termenul este nedeterminat se consideră a fi încheiate pe un termen de 5 ani. La expirarea termenului de 5 ani contractul încetează de drept, în temeiul art. 82 lit. f) din Codul muncii al Republicii Moldova nr. 154/2003.     	
5. Fundamentarea economico-financiară	
Modificările la Regulamentul privind numirea în funcţie pe bază de concurs a conducătorilor instituţiilor medico-sanitare publice şi Contractului-tip de management al instituţiei, aprobate prin Hotărîrii Guvernului nr. 1016/2016 nu necesită cheltuieli suplimentare din bugetul de stat.

6. Modul de încorporare a actului în cadrul normativ în vigoare	
Prezentul proiect nu necesită modificarea cadrului normativ sau elaborarea unor acte normative noi. Ulterior aprobării proiectului respectiv va fi necesar modificarea doar actelor departamentale interne.	
7. Avizarea şi consultarea publică a proiectului	
În conformitate cu prevederile Legii nr.239/2008 privind transparența în procesul decizional proiectul a fost publicat pe pagina web a Ministerului Sănătății spre consultări publice.
Proiectul a fost expediat pentru avizare: Ministerului Muncii și Protecției Sociale, Ministerului Justiției și Federației sindicale ”Sănătatea”. 	
8. Constatările expertizei anticorupție: Proiectul a fost transmis pentru expertiza anticorupție.	
	
9. Constatările expertizei de compatibilitate	
Proiectul hotărârii Guvernului nu conține norme de armonizare a legislației naționale cu legislația Uniunii Europene, precum și norme incompatibile cu prevederile legislației naționale și ale legislației Uniunii Europene.	
10. Constatările expertizei juridice	
	
11. Constatările altor expertize	
 Alte expertize nu au fost efectuate.	

Ministrul sănătății                                                         

Ala NEMERENCO